Fyrkatspillet i Hobro fejrede i dag deres 25 års jubilæum. Der er brugt mange frivillige timer på vikingeborgen, siden den første forestilling udspandt sig på vikingeborgen i 1987.

Jytte Frederiksen tog dengang initiativet til friluftsspillet og hun står stadig i spidsen for ensemblet. - Jeg havde nok ikke regnet med at det blev ved så længe, men så længe det er sjovt og udfordrerne, bliver jeg ved, siger Jytte Frederiksen, Fyrkatspillet. Fyrkatspillet er i år skrevet af Jørgen W. Larsen og instrueret af Frank Gundersen. Jytte Frederiksens engagement hænger sammen med de mennesker hun arbejder sammen med. - Når det er sjovt og det går godt, så bliver man ved. Og det er jo gået godt for Fyrkatspillet, siger Jytte Frederiksen. I årernes løb er sommerspillet udvidet med et julespil og tilsammen har forestillingerne omkring 3000 publikummer årligt.